Москва атакува яростно в Донбас, в Херсон пазарят с рубли - Chernomore\n12:15 | 1 май 2022\nОбновен: 17:16 | 25 юни 2022\nМосква атакува яростно в Донбас, в Херсон пазарят с рубли\nЦивилни са загинали при украински обстрел. В Одеса е наложен комендантски час до 3 май\nМосква засилва атаките си в южната и източната част на Донбас. 20 цивилни са били евакуирани от мариуполския стоманодобивен завод. Руски ракети удариха летището в Одеса.\nРуска ракета, изстреляна от Крим, е разрушила пистата на главното летище в град Одеса, заяви областният управител Максим Марченко. Няма жертви и пострадали. Летището вече не може да се използва, съобщиха украинските военни. Президентът Володимир Зеленски обеща то да бъде възстановено. В поредното си видео обръщение той каза:\n"Пистата на летището в Одеса беше разрушена. Ние, разбира се, ще я възстановим. Но Одеса никога няма да забрави поведението на Русия към нея".\nРусия замрази диалога за стабилност със САЩ\nЛорер: Да се готвим за бежанска вълна от Русия\nОт Москва няма коментар за удара. От днес до 3 май в Одеса е наложен комендантски час.\nВ речта си Зеленски каза още, че Русия "събира допълнителни сили за нови атаки срещу украинските военни в източната част на страната" и "се опитва да засили натиска в Донбас":\n"Известно ни е, че руското командване се готви за нови големи загуби. В тези подразделения, в които личният състав е бил напълно унищожен или значително отслабен през март и април, набират нови хора. Със слаба мотивация. Със слаб боен опит. Руското командване прекрасно разбира, че още хиляди руски войници ще бъдат убити и хиляди ще бъдат рабнени през близките седмици. Всеки руски войник все още може да спаси своя живот. За вас е по-добре да живеете в Русия, отколкото да умрете на нашата земя".\nПетков пред "Монд" категоричен: България няма да отстъпи на Русия!\nУкраински бойци съобщиха вчера, че 20 цивилни - жени и деца - са напуснали завода "Азовстал" в Мариупол. По-рано в града пристигнаха представители на ООН, за да преговарят за евакуирането на блокираните в завода цивилни, които според украинските власти са стотици.\nРуската рубла ще се използва в Херсон от днес, обявиха подкрепяните от Русия сили, които поеха контрола над южния украински град, предаде БНР.\nМинистерството на отбраната на Русия съобщи, че при обстрел от украински сили на села в региона на Херсон са били убити и ранени цивилни, предаде Ройтерс, позовавайки се на информационна агенция РИА Новости.\nМинистерството каза, че украинските сили са обстреляли училище, детска градина и гробище в селата Киселивка и Широка Балка, информира БТА.\nТо не даде подробности за броя на убитите и ранените или кога се е случил обстрела. Украйна засега не е коментирала информацията и агенция Ройтерс отбелязва, че не е успяла да я потвърди от независими източници.\nКлючови думи: жертви Русия ранени украйна война убити атаки Донбас херсон стерлба комендантски час


Тимур и неговите командоси: Преди да счупим клечката…\nДопускам, че сред читателите на този блог има хора, които не харесват настоящата си работа. Не че у нас има обективни причини за това – заплащането толкова високо, че повече няма накъде, фирмената култура по-културна от потомствен лорд, колегите – един през друг по-екипни играчи и и през ум не им минава да те натопят. Но все пак – както се казваше преди доста време – на места има някои отделни недостатъци, които ние, с общи усилия… Само не знам дали ще бъде в този живот.\nОбаче недоволството от заеманата в момента позиция често има и друг корен. Ще се опитам да го обясня с една притча:\nЖивял някога един момък. Дошло му време за женене, но ето ти беда – той не харесвал нито една от девойките наоколо. Тази била дебела, другата ниска, третата – празноглава – и т.н. И когато сериозно започнал се отчайва, веднъж момъкът минавал през гъста гора, насреща му излязъл старец, който се оказал магьосник – както си му е редът във всяка уважаваща себе си притча. Та, магьосникът изслушал оплакванията на младежа, усмихнал се, извадил от джоба си една кибритена клечка и му я подал. После обяснил:\n„Когато счупиш тази клечка пред някоя девойка, момичето веднага ще започне да се преобразява и ще стане такава, каквато ти искаш да бъде. Успех!”\nМладежът благодарил, взел клечката и хукнал към дома си. А вечерта я счупил пред настоящата си приятелка и се случило чудо – момичето започнало да се променя. От ден на ден ставало все по-хубаво, по-умно и по-влюбено в нашия човек. След около месец, те се оженили.\nНо след известно време изведнъж промяната тръгнала в неочаквана посока – младата съпруга започнала да погрознява, да оглупява, да вдига скандали всеки ден…Накрая младежът не издържал и тръгнал към същата онази гора…\nМагьосникът бил вече там и го чакал на пътеката.\n„Излъга ме ти…- горчиво възкликнал младежът – Магията ти вече не действа.”\n„Ами –поклатил глава другият – Магията си действа, но…Сега ти непрекъснато търсиш недостатъците на жена си и много държиш наистина да намериш такива…”\nВсъщност мога да добавя много малко неща. Притиснати от обстоятелствата, отчаяни или просто озлобени към предишния си работодател, ние възприемаме предложената ни позиция като подарък от Небето – и виждаме само достойнствата й. А и човек винаги се надява на по-добро… Но след започването на новото място принудата вече я няма, сигурността в утрешния ден се завръща и се появява прословутото българско „абе аз не се ли минах?” И изведнъж забелязваме, че колегата на същата позиция (но доста по-опитен и с огромен стаж в компанията) получава повече от нас… Как другояче да си го обясниш, освен че магическата клечка вече не действа?\n…Изборът на месторабота и оценката впоследствие на заетата позиция са последните неща, които човек трябва да прави под влияние на емоциите. За девойките не знам, но като човек с доста голям опит и познаващ пазара на труда у нас, мога смело да заявя, че в един регион разликите между работодателите далеч не са толкова големи, колкото им се иска на някои. А от друга страна, започва се почти от нулата. Така че – помислете дали си струва.\nЕ, вълшебна клечка не мога да ви дам, но поне и аз да пожелая като магьосника:\nв 10/11/2012 05:49:00 сл.об.\nАнонимен 13 октомври 2012 г., 10:29 ч.\nТи как се справяш с емоциите, т.е. с клечките? Те са неизтриваема част от личността. Цялото вълшебство на психологията е в това, да ни внуши, че ще се справи с нашите емоции... Ние още вярваме, че това е възможно.\nАнонимен 14 октомври 2012 г., 10:34 ч.\nЕмоциите могат да бъдат трансформирани, т.е. пречиствани. Могат да бъдат изоставяни след разочарование. Нещо като "мъртви чувства" - например: "Не те обичам вече". Чувствата могат да бъдат замествани. Човек се преориентира и прави нов избор. НО ТЕ НЕ МОГАТ ДА БЪДАТ КОНТРОЛИРАНИ ОТ РАЗУМА.\nАнонимен 14 октомври 2012 г., 10:42 ч.\nРазумът потиска чувствата, вкарва ги в подсъзнанието /в несъзнаваното/, но те продължават да съществуват, живи са, пълни с енергия и продължават да влияят на живота ни. Но ние преставаме да си даваме сметка за това.\nАнонимен 14 октомври 2012 г., 10:52 ч.\nЧувствата могат да се смесват с мислите, но не възникват в мозъка. Те имат друг орган. Симпатиковата и парасимпатиковата системи не са добре изследвани. Те си взаимодействат по много сложен начин. Мислите и чувствата имат свои органи, чрез които се образуват, растат, изявяват се чрез мимики и жестове и подтикват човек към някакво действие.\nБоянова 14 октомври 2012 г., 12:43 ч.\nВсъщност не е така за психологията. Никой уважаващ себе си психолог не би взел да живее вместо клиента си, т.е. да се справя вместо клиента си с емоциите. Но това е друга тема, не по същността на блога на Тимур. =)\nА по същността... Нещата относно хубавата и лошата работа за мен са по следния начин: Като всяко нещо и работата има плюсове и минуси и идеално няма. Като се тегли чертата, ако излезе плюсовете да са някакси повече от минусите, това е хубава работа. А ако минусите са повече от плюсовете, това е на търсене на нова работа. =)\nТимур и неговите командоси 14 октомври 2012 г., 19:50 ч.\nТемата на статията не са чувствата и емоциите, така че хайде да спрем с психоанализата - в противен случай ще изтрия съответните коментари.\nАко някой иска да сподели разсъждения, които тук се явяват офтопик, моля да го направи в собствения си блог.\nАнонимен 17 октомври 2012 г., 9:18 ч.\nПрав си, че темата не са чувствата и емоциите, но те са в основата на това дали да останеш или да си тръгнеш...\nАнонимен 17 октомври 2012 г., 20:03 ч.\nВинаги ме е изкушавала мисълта, че ти ме разбираш, разбираш написаното от мен. Виждаш и можеш да проследиш логическата връзка, смисъла и значението на това, че съм парче от големия пъзел, който всички мислещи хора сглобяват бавно, трудно, мъчително в изпълнено със страдание ежедневие. Ти ме провокираш по особен, креативен начин и това разчупва моите граници, излизам с лекота извън правилата и това не ми пречи да общувам с теб. Забавно ми е, леко ми е и смятах, че и с теб е така. Но сигурно съм прекалила. Опияняващо е... Адски е готино... Като влакче на ужасите в хубав летен дан... И като още хубави неща...\nАнонимен 29 октомври 2012 г., 14:32 ч.\nАбсолютно е различно когато оценяваш мениджърска позиция и позиция тип "Слуга". Във втория случай чувствата са основен ориентир за това дали можеш да оцелееш във фирмата. В работата на наемния работник основни са отношението към него, комуникацията, атмосферата на работното място. Той не решава интелектуални задачи като мениджъра, за да се жертва, той трябва да се чувства добре. Мениджърът се жертва, когато с разума си оценява ситуацията като възможност - за оцеляване, за кариера, за престиж, сигурност и т.н.\nМисля, че пренасяш личния си опит в статията и услужваш с него на друг вид момци. Да търсиш негативите на някого е полезно, защото ще те изведе до по-голяма лична сигурност, защитеност и адекватност. Това ще ти позволи да се пригодиш към недостатъците, преди да си намразил някого.\nмосквич 23 декември 2012 г., 22:25 ч.\n"мога смело да заявя, че в един регион разликите между работодателите далеч не са толкова големи, колкото им се иска на някои." - не опира ли всичко до това, така да си уредиш нещата, че винаги да имаш алтернативи? И когато ги няма налични, това означава и сам да ги създадеш. Дали ще е работа в друга държава или създаване на частен бизнес или самостоятелна частна практика и т.н., който иска ще го измисли (и ще плати съответната цена - под формата на умствено напрягане и на поемане на риск).\nВ по-широк план, нормално е човек никога да не е доволен, може би природата го е заложила, за да имаме стимул да се развиваме. Въпросът е дали това недоволство води до търсене на нови решения или само до търсене на оправдания/ обекти на обвинение и т.н.


МВФ: Много страни от еврозоната не се възползват от момента да свият дълга си:: Investor.bg\nСтраните, за които става въпрос, всъщност увеличават номиналния си бюджетен дефицит въпреки добрите икономически условия\nТвърде много държави от еврозоната пропускат възможността да намалят дълга си сега, когато икономическият растеж е добър, и да се подготвят за следващия икономически спад. Това заяви ръководителят на европейския департамент на Международния валутен фонд (МВФ) Пол Томсен, цитиран от Ройтерс.\n„Фискалната политика е недостатъчно антициклична“, заяви Томсен по време на пресконференция в рамките на годишната среща на фонда, която се провежда в Бали, Индонезия. Той заяви и че това е основното му послание към Европа.\nПо думите му страните, за които става въпрос, всъщност увеличават номиналния си бюджетен дефицит въпреки добрите икономически условия.\nТомсен посочи, че дълбоко задлъжнялите държави от еврозоната предизвикват особено притеснение, тъй като щом веднъж започне спадът липсата на фискално пространство може да доведе до рецесия.\n„Те трябва да намалят дълга си по време на добрите времена, за да имат пространство в лошите“, посочи още той.\nТомсен коментира директно и Италия, която според него трябва да уважи бюджетните правила на Европейския съюз с бюджета си за 2019 г. и да си изгради паричен буфер, който да смекчи ефекта от следващия икономически спад.\n„Смятаме, че фискално отпускане в такъв магнитуд в Италия при сегашните обстоятелства не е правилно“, каза той. Ръководителят на европейския департамент на МВФ заяви още, че е важно бюджетът на Рим за 2019 г. да съответства на европейската фискална рамка.\nДруга наболяла тема, която Томсен засегна в своя коментар, бе тази за търговското напрежение между ЕС и САЩ и заплахата на Вашингтон да увеличи мината върху вноса на европейски автомобили. Според представителя на МВФ прякото влияние от подобни налози ще бъде относително ограничено, но въпреки това те могат да окажат ефект върху настроенията на инвеститорите.\nВъпреки това той отбеляза, че все още е невъзможно да се направи точна оценка на ефектите.\nОще по темата: Европа МВФ Международен валутен фонд икономиката на еврозоната икономиката на ЕС\nТежката артилерия на ЕЦБ полага основите за отговор на икономическото забавяне 4\nДържавите от еврозоната страдат от вредното влияние от Европейската централна банка (ЕЦБ).\nМеждународният валутен фонд е съгласен с неправилността да не се прилага защита срещу вредното влияние от ЕЦБ. Ако не се допускаше тази грешка държавите от еврозоната нямаше да имат сегашните дългове.


Анатомия на самолетната опашка – Аеро Хроники – Блог за авиация и пътешествия\nПреди да се заврем в дебрите на техническите детайли, от които да ви се приспи, малко съобщение относно бъдещето на блога. Общо взето, тук ще останат само самолетните статии и седмичните обзори, които напоследък са всичко друго, но не и седмични, но заглавието смятам да си го задържа по носталгични причини. Пътеписите на живо също имам намерение да си ги пиша тук, но пътуване нямам планирано в близко бъдеще, основно по финансови причини. Ако на някой са му залипсвали моите дневници, може да ме спонсорира и обещавам да му пиша на ушенце!\nЦялата пътешественическа тема, удобни сайтове за резервиране, добри оферти за самолетни билети, дребни и не чак толкова дребни трикове и съвети, заминава във форумите на magelanci.com. Там вече има критична маса от хора с много знания, така че няма нужда аз тук да се правя на голямото добрутро, като можем там да го правим много хора. Благодаря за вниманието.\nОК, опашката, следващият детайл от самолетната карантия, който ще разпарчатосам. Ще обсъдим четирите основни елемента на опашката: хоризонтален стабилизатор, вертикален стабилизатор, elevator и rudder. Отчаяно моля за помощ някой да ми каже какъв е общоприетият превод на последните два термина. След като това стане ясно, ще разгледаме малко отклонения от стандартната конфигурация на опашката, където споменатите четири елемента малко се размиват или се сливат един с друг.\nКаква е функцията на опашката?\nСложете си ръкате с изпъната длан напред във въздуха. Нека да е само напред, не и нагоре, че ако е дясната ръка и е нагоре, е противозаконно. Сега можете да си придвижите дланта по три начина. Нагоре-надолу и наляво-надясно са движенията, за които отговаря опашката. Третото, което е все едно правите с длан “горе-долу”, някой като ви попита как сте, е отговорност на елероните на крилото.\nОпашката има две основни функции – едната е баланс, другата е контрол точно на гореспоменатите 2 движения. Крилото генерира подемна сила, за това си говорихме в първите части на поредицата. Само че тази сила не минава през центъра на тежестта на самолета. Балансирайте една химикалка на пръста си, центъра на тежестта й е някъде по средата. Ха сега леко чукнете химикалката на произволно място освен в центъра. Какъв е резултата? Точно така, вдигнете я от пода!\nТака е и със самолетите, необходимо е да са балансирани, както химикалката върху пръста ви, само че крилото добавя подемна сила, която не минава през центъра на тежестта, следователно трябва да има нещо, което да генерира контра подемна сила от другата страна, за да запази баланса. Ако го нямаше това нещо, самолетът щеше да направи опит за салто и славният му път да приключи много бързо. Та това друго нещо, което балансира самолета да не се прекатури заради подема от крилото, е хоризонталният стабилизатор.\nМожете да се запитате, крилото е толкова голямо и генерира много подемна сила, как тогава малкият хоризонтален стабилизатор успява да го балансира? Истината е в разстоянието до центъра на тежестта на двете сили. Както е казал Архимед, дайте ми опорна точка и достатъчно дълъг лост и ще повдигна Земята. Така и силата, генерирана от хоризонталния стабилизатор, оперира на доста по-дълъг лост, следователно успява да балансира подемната от крилото.\nХоризонтална стабилност. Източник: avstop.com с леки модификации от мен\nЗа да ни е самолетчето хоризонтално във въздуха е необходимо L*x1 = T*x2. Просто. Същото нещо можете да видите и при хеликоптерите. Там витлото в задната част, с по-дългото рамо на действие, компенсира въртенето на основното витло. Освен при хеликоптерите с две големи витла, които се компенсират едно друго.\nВертикалният стабилизатор изпълнява подобна функция. Само че посоката на движение, която е стабилизирана, не е нагоре-надолу, а наляво-надясно. Ако при предишния случай при липсата на хоризонтален стабилизатор самолетът би тръгнал да прави салта, то при липса на вертикален щеше да се върти като пумпал при най-лекия страничен ветрец. Това е причината малките ракетки да имат стабилизаторчета в долната част. Ако някой немирен въздушен поток се опита да ги отклони от посоката им, моментално стабилизаторчетата генерират аеродинамични сили, които балансират всичко.\nТолкова за стабилността. Втората главна функция на опашката е контрол. Докато хоризонталният и вертикалният стабилизатор изпълняват перфектно функцията да държат нещата както са си и да не се променят, то все пак от време на време ни се налага да излетим, да кацнем и да правим завои. Затова част от повърхността на стабилизаторите е заета от контролни повърхности.\nКогато тези контролни повърхности бъдат активирани, подобно на елероните, опашката създава аеродинамични сили. Например изкачването. Представете си една пазарска везна. Ама не модерните електронни, а онези от едно време, където продавачите ни лъжеха с кухи теглилки. От едната страна сложете 1кг. От другата натиснете с ръка така, че везната да е хоризонтална. Функцията, която изпълнява ръката ви в този случай, е точно функцията на хоризонталния стабилизатор. Сега ако искате теглилките да се изкачат, ще се наложи да натиснете с ръката. Ако искате да се спуснат, ще се наложи да отпуснете. И контролната повърхност на опашката работи така, намалява подемната сила на опашката – самолетът тръгва да снижава, увеличава силата – самолетът се изкачва. Ето снимка на двете контролни повърхности – хоризонталната (elevator) и вертикалната (rudder).\nКонтролната повърхност на верикалния стабилизатор пък управлява движението наляво-надясно и благодарение на нея можем да имаме ей такива кацания.\nИначе в нормалния случай завой във въздуха може да се направи само с елерони, но ще отнеме повечко време.\nВсичко изброено до тук е прекалено обобщено за стандартната конфигурация – опашка в края на самолета с хоризонтален стабилизатор отдолу на вертикалния. Но набитото око е виждало всякакви разнообразни конфигурации, които в крайна сметка изпълняват една и съща функция, но по различен начин.\nЗапочваме с Т-образната опашка, която е най-близо до стандартната конфигурация.\nby JL Johnson | AviationGeek.net\nРазликата е просто в хоризонталния стабилизатор, който е вдигнат горе. Предимствата са, че по този начин стабилизаторът среща по-чист въздушен поток, следователно е по-ефективен. Освен това е отдалечен още повече от центъра на тежестта, респективно му трябва по-малка площ, за да си върши балансьорската дейност, което пък води до по-ниско структурно тегло, а съм ви казвал, че самолетите са по-тънкообидни на тема тегло и от кльощава манекенка. Доста предимства, но и един огромен недостатък. Това е, че при срив на подема в крилото, опашката би попаднала в разкъсания поток и не би могла да върне крилото надолу, където отново да започне да генерира подем. Т.нар. дълбок срив.\nДълбок срив. Източник: wikipedia\nТова е единствената причина тази конфигурация да не е популярна.\nИма и огромни туловища, на които един вертикален стабилизатор не им е достатъчен да балансира теглото им. Например гиганта An-225.\nТази конфигурация е популярна и при определени модели изтребители, защото пък на тях им е необходимо да правят по-остри завои, респективно повърхността също да издържи повече натоварване.\nby Tennessee Wanderer\nНякои пък имат цели три вертикални повърхности като Lockheed Constellation. Тук е направено от съображения самолетът да може да се побере в хангарите, преценено е, че три по-малки стабилизатора ще вършат същата работа като 2 по-големи или 1 огромен.\nby Andy Field (Field Office)\nИма и самолети, при които хоризонталният и вертикалният стабилизатор са слети, в т.нар. пеперудена конфигурация. Двата стабилизатора изпълняват едновременно функциите на хоризонтален и вертикален стабилизатор, а двете контролни повърхности са едновременно rudder и elevator, още известни като ruddervator.\nА безспорно най-интересната конфигурация я оставих за накрая. Това е т.нар. canard, при който хоризонталният стабилизатор е изместен пред крилото. Такава беше предложената конфигурация на несъстоялия се Boeing Sonic Cruiser.\nПредимствата на Canard-a се изразени много силно при излитане. Докато стандартният хоризонтален стабилизатор натиска опашката надолу, за да повдигне носа, то canard-а го издърпва нагоре, за което е необходимо по-малко сила. Недостатък обаче е, че руши въздушния поток за основното крило. Има проблеми и със срив характеристиките.\nВсе пак, много от легендарните самолети използват canard или като основно средство за хоризонтална стабилизация, или за подпомагане на elevator-ите. В първия случай, най-известният пример е самолетът на братята Райт.\nА във втория, можем да отбележим Tu-144, който има две разпъващи се повърхности над кокпита, използвани при кацане, които го правят доста смешен :)\nАми това е. Надявам се стана ясно. Много тежки уравнения има в тази област, някои, които все още не съм проумял и донякъде приемам на доверие, но основните положения са ясни и лесни за разбиране. Стига да съм го обяснил добре. Ако не съм, питайте смело.\nПоредицата ще продължи с други части. До скоро.\nГеорги 1 August, 2013 1 August, 2013\n21 thoughts on “Анатомия на самолетната опашка”\n1 August, 2013 at 11:02 am\nМерси за интересната статия.\nПри интересните случаи може да споменеш и бомбардировача B-2, който пък въобще няма вертикален стабилизатор…, но то при него по принцип всичко е по-особено и е трудно да се направи точно разграничение кое е фюзелаж, кое са крила и кое – опашка ;-)\nB-2 то е друга бира :) Там няма нужда от стабилизатори, защото самия дизайн на самолета по дефиниция е нестабилен. Което ще рече, че компютрите постоянно правят миникорекции за да го държат да лети стабилно. Вертикалната опашка е заменена от спойлери по ръбовете на крилата, когато се вдигнат тия спойлери създават съпротивление само от едната страна, което коригира движението в посока ляво-дясно. В случая на B-2 компютъра постоянно ще прави такива мини корекции за да си лети самолета стабилно.\nТягата от двигателите също може да се ползва за тая цел, но не мисля, че B-2 ги използва за това, най-малкото те не са толкова пъргави и не реагират толкова бързо, колкото е необходимо.\n1 August, 2013 at 2:32 pm\nrudder-а се среща като вертикално кормило, или вертикален рул, за елеваторите май няма превод.\nХа, напиши ми няколко от много тежките уравнения в тази област, за да видя за какво става въпрос или ми подскажи къде мога да ги видя в нета.Интересно ще ми е\n1 August, 2013 at 2:51 pm\nХа, напиши ми няколко от много тежките уравнения в тази област, за да видя за какво става дума, интересно ще ми е.\n1 August, 2013 at 3:10 pm\nСкролни ей това доклад набързо :) http://www.itk.ntnu.no/fag/TTK4190/lecture_notes/2012/Aircraft%20Fossen%202011.pdf\n5 August, 2013 at 8:44 am\nОлеле, много тежки уравнения наистина и като добавиш обясненията на английски,съвсем ме обърка:), но какво пък, ако не попитам, нямаше да разбера.Аз пък си мислех, че в опашката има една макара,въженце и тежести от двете му страни и тези тежести се вдигат нагоре-надолу по макарата и балансират…\nМалките самолети управлението е точно с макари и тежести, при по-големите няма как да стане, освен ако Чък Норис не е пилот, че голяма сила си трябва :)\nСложни са си уравненийцата, има и известно взаимодействие межу посоките на движение, което не съм споменавал за да го държа по-опростено. Не са изолирани. Например ако активираш елероните завъртането не е само по надлъжната ос, но и леко настрани в обратна посока. Всичко това е в тия уравнения :)\nА тук каква е идеята:\nМустаците за баланс, а опашката за контрол?\n5 August, 2013 at 11:56 pm\nДа, но не точно в тоя чист смисъл Крилцето отпред генерира подем, който е пред центъра на тежестта, следователно в известна степен позволява опашката да е по-малка, понеже я “олекотява”. Иначе идеята на дизайна е основното крило да е максимално изтеглено назад – първо за да не ограничава обема на кабината за бизнесмените, които купуват тоя тип самолети, и второ за да не шумят витлата, на изнежените уши на същите бизнесмени. Всичко това при икономия на гориво типична за витловите спрямо реактивните.\nблагодаря за интересната лекция!!Чакам с нетърпение и надежда следващите части относно авионика,кабина и т.с\n21 February, 2014 at 4:51 pm\nЗа гиганта „Антонов 225″ двойната опашна структура е наложителна,тъй като е проектиран да носи на гърба си совалката „БУРАН“.А две опашки една зад друга водят до аномалии за които предполагам сте запознат.АН-225 според инженери на „Боинг“ е феномен който не признава законите на гравитацията.Това „туловище“ наречено МРИЯ все още държи няколко рекорда и скоро никой няма да ги оспори.\n22 February, 2014 at 5:39 pm\nНе е това причината за двете опашки. Просто за да е стабилен в завой със теглото, което е проектиран да носи е необходим или огромен вертикален стабилизатор или два по-малки. 747 си е с нормална конфигурация и няма проблеми да носи совалката на гръб.\n22 February, 2014 at 8:34 pm\nАуу, моя грешка. Сега виждам, че и на 747, който носи совалката са сложили две мини стабилизаторчета отстрани, явно съм подценил сериозно аеродинамичния ефект от две опашки една зад друга.\n21 July, 2014 at 3:49 pm\nМного интересна лекция, само да попитам за темата: “Каква е функцията на опашката?”, на схемата,хоризонталният стабилизатор не създава ли подем, защо има черта надолу, вместо черта нагоре?\n21 July, 2014 at 5:09 pm\nХоризонталния стабилизатор по принцип с движение на елеватора може да генерира подемна сила във всякаква посока, и положителна (нагоре) и отрицателна (надолу). В зависимост от това каква маневра е необходима, да се вдигне носа или да се пусне. Но в стандартна конфигурация, да речем по време на круиз без никой да пипа щурвала или контролния стик, то хоризонталния стабилизатор ще генерира леко негативен подем. Така балансира малката разлика между центъра на тежестта на самолета и точката, през която действат аеродинамичните сили на крилото.\n22 July, 2014 at 12:53 pm\n23 January, 2015 at 10:08 pm\nУвлекателно четиво ! Без да имам и най-малко намерение да оспорвам нещо от написаното, имам един въпрос. При Т-образна конфигурация и дълбок срив на потока, хоризонталния стабилизатор ще загуби подемна сила. При това положение няма ли да се получи естествено излизане от положението, тъй като центъра на тежеста е пред крилото и носът на самолета ще пропадне. Или тялото при такава ситуация създава достатъчно подемна сила да държи носът нагоре.\n25 January, 2015 at 12:14 am\nНе си спомням точно как съм го писал в статията, че беше отдавна, а сега ме мързи да препрочитам :) Но въпроса е резонен. Номера е, че при вдигане на носа центъра на налягането (center of pressure), т.е. точката през която действат всички аеродинамични сили заминава доста напред пред центъра на тежестта. Свързано и със това, че първи се сриват върховете на крилата и основната част от подемната сила се генерира от вътрешната част, която при модерните самолети е изтеглена по-напред от ръба. Обикновено това се балансира от хоризонталния стабилизатор, но когато той не е ефективен или слабо ефективен няма как да балансира и аеродинамичните сили действат, така че дестабилизират допълнително самолета. При срив подемната сила не изчезва напълно, просто намалява рязко..\nТова е също доста опростено, при доста високи ъгли на атака, самолета отново става балансиран, в противен случай ако продължи да вдига носа би се “прекатурил”. Точно това стабилно състояние е дълбокия срив, от който няма излизането. Всяка корекция на поведението на носа ще го връща обратно в стабилната точка, а самолета в това състояние не генерира достатъчно подем, че да се противопостави на силата на тежестта.\nРязка промяна на центъра на тежестта (например, ако всички пътници се съберат на първите няколко реда, на теория) би помогнала, с оглед на това, че центъра на тежестта ще изпревари пак центъра на налягането и ще наведе носа надолу, евентуално да го извади от втората стабилна точка и да го върне в първата, но сам по себе си самолета няма как да го направи това.\nХристиян Беделев says:\n19 May, 2015 at 2:52 pm\nОт скоро работя като контрактор бояджия в халетата на Луфтханза.С интерес чета тези публикации и съм безкрайно щастлив от наученото.Ако някой може да ми посочи място със схема и наименованията на зоните и външните детайли на самолета ще съм много благодарен\n19 May, 2015 at 7:44 pm\nПитай някой от колегите, имат достъп до документация, а и има хора с много опит, от които да се научи много :)


За и против съдбата на втория лифт на Банско - Българска национална телевизия\nЗа и против съдбата на...\n„86 % от хората са за развитие на ски туризма“, заяви в „Още от деня“ журналистът Юлий Москов. От своя страна Константин Иванов, представител на WWF, цитира изследване на "Алфа Рисърч" от 2013 г., според което 77 % от българите смятат, че не трябва да се извършва ново строителство в националните и природните паркове на България. Иванов смята, че изграждането на втора кабинкова линия в Банско е незаконно.\n„Що за държава сме ние, ако един лифт ни е главният проблем“, попита Москов и посочи, че Министерството на околната среда и водите за последните години е похарчило 3,5 млрд. лв., а не е бил разрешен въпросът с управлението на отпадъците, със замърсения въздух, с поголовната сеч. София е градът с най-мръсен въздух в Европа. Защо екологичните организации са се хванали за един лифт, поясни той.


Станишев: Няма други кандидати за лидерския пост\nВъпросът за моето председателско място не е най-важният за БСП. Нямам притеснение да се явя на състезание с който и да е от официалните кандидати, но така или иначе никой още не се е заявил като такъв. Това заяви вчера пред журналисти председателят на левицата Сергей Станишев. Той присъства на учредителната конференция на Младежкото обединение на БСП в столичния хотел „Принцес“.\nСпоред Станишев е важно да се направи обективна оценка на свършеното от предишното правителство и да се каже какво то не е успяло да постигне.\n„БСП трябва да има силен екип. Днешното състояние на Изпълнителното бюро не е екип за съжаление“, беше категоричен Станишев. Бившият премиер упрекна хора от партията, че говорят за погребение на БСП. Той беше категоричен, че ако те бяха насочили енергията си към спорове с политическите си опоненти, резултатите за левицата щяха да са по-добри.\nПредседателят на червената партия каза, че не е бил бламиран от Националния съвет, след като на заседанието в събота основните документи, представени от екипа на Станишев, не бяха приети. Според него проблемът е бил в липсата на кворум в края на заседанието.\n„Документите са резултат от много работа на много групи. Те не са индивидуален документ”, каза още Станишев. Той допълни, че проектът на политическа декларация е бил в много висока степен одобрен. Бившият премиер обясни, че до края на седмицата ще се проведе заседание на пленума, за да се приемат документите за редовното заседание на 47-ия конгрес, който е насрочен за 18 октомври.\n„Имам лична молба, не възпроизвеждайте някои характеристики на БСП като партия. Не плетете интриги, междуличностни борби и сблъсъци. Разглеждайте се като приятели, които са се събрали да работят“, каза Станишев в речта си към младежките делегати. За председател на обединението беше избран Явор Гечев от пловдивската организация. Единствено той от всичките кандидати получи 276 гласа и премина прага от 50%. Останалите кандидати получиха съответно: Гергана Алексова – 53 гласа; Калоян Паргов – 33; Юлия Рашева – 29; Владимир Илков – 3 гласа.\nМладежкото обединение избра и членовете на Националния си съвет. Взето бе решение съставът му да се увеличи от 69 на 71 души.\nЯвор Гечев: Ще подкрепим всеки председател, който застане зад нас\n- Г-н Гечев, какви ще бъдат приоритетите ви като председател на движението? Смятате ли, че ще успеете да прокарвате ваши предложения през Националния съвет на партията?\n- Като председател не мога сам да определя приоритетите за действие на Младежкото обединение. Младите хора в БСП имат невероятен потенциал за експертно мнение. Мисля, че можем да отправим много силни послания и политики, които да предлагаме в Националния съвет на БСП. Досега младите не можеха да влияят съществено в нашата партия. Въпрос е на лично мотивиране да участваш в процесите и твоят глас да се чуе. Ние ще отстояваме своите позиции. В крайна сметка, ако младежите са единни и предлагат нормална адекватна политика, тя ще се приеме.\n- Ще вземете ли позиция по това, което се случва в БСП?\n- Мисля, че младежите биха подкрепили всеки един председател, който би подкрепил самите тях. Този дебат става вреден за БСП и всеки от хората, които участват в него, трябва да си вземе поука и да сложи спирачки на собственото си его, защото отблъсква обикновените членове на партията.


Джъстин Бийбър участва в „Приятели“ - Tialoto\n21 април 2021 17 40\nПевецът е фен на сериала\nВ специален епизод от поредицата „Приятели“ (Friends: The Reunion), в допълнение към любимите ни герои, ще се появи Джъстин Бийбър и то в много необичайна роля. Канадският певец изигра епизодична роля: според сюжета той се появява в кадър в костюм на Sputnik – космат картоф, в който Рос (Дейвид Шуимър) е облечен за Хелоуин в един от предишните епизоди.\nОтбелязва се, че Бийбър е голям фен на „Приятели“, въпреки факта, че по време на излизането на последните епизоди той е бил само на 10 години. Музикантът се радваше да се появи в любимия си телевизионен сериал, дори в този нелеп костюм. Участието на попзвездата в снимачния процес беше запазено в най-строга тайна до последния момент.\n„Приятели“ ще се излъчи по HBO Max по-късно тази година. Известно е, че изпълнителите на главните роли – Дженифър Анистън, Кортни Кокс, Лиза Кудроу, Мат Лебланк, Матю Пери и Дейвид Шуимър – са получили 2,5 милиона долара за участието си.\nВ този сериал няма да има сценарий и повечето диалози са изградени върху импровизацията на актьорите, които всъщност ще играят себе си, а не техните известни персонажи. В същото време декорите са пресъздадени с прецизност, а в павилиона присъстват зрители. Източници отбелязват, че артистите се шегуват много и хуморът им е доста остроумен.\nДжъстин Бийбър сериал участие „Приятели“


Citroen Jumper2.2 HDI в Бусове и автобуси в гр. София - ID24007290 — Bazar.bg\nАвтомобили и джипове, 140 785 Резервни Части, 88 926 Аксесоари и консумативи, 39 276 Гуми и джанти, 27 678 Специализирана техника, 12 096 Мотоциклети и мототехника, 9 548 Камиони, 7 377 Виж всички Ремаркета, 2 399 Авто услуги, 1 922 Каравани и кемпери, 1 774 Воден транспорт, 1 144\nНов стартер и акумулатор. Добро техническо състояние. Бус за работа. Цената е съобразена със забележките . Възможен е лек коментар на място след оглед. БОНУС : ПЪЛЕН РЕЗЕРВОАР!\nОбяви на потребителя Потребител 1130910 Виж всички 3 обяви\nCitroen Jumpy1.9D 3 200 лв\nAudi A33.2 quattro 12 200 лв\nCitroen Jumper 8 500 лв\nCitroen Jumper2,0HDI хладилен 8 900 лв\nCitroen Jumper 9 300 лв\nCitroen Jumper2.2TDCi 9 600 лв\nCitroen Jumper2.2 HDI 8 800 лв


Бреша - Фиорентина - 21.10.2019 - BGbookies\nБреша – Фиорентина Прогноза и Анализ\nФиорентина се изправя срещу Бреша в последния мач от 8-ия кръг на Серия "А". Двубоят ще се игаре в понеделник, 21 октомври, от 21:45 часа на "Стадио Марио Ригамонти" в Бреша.\nФиналната среща на уикенда в италианския шампионат дава шанс на Бреша да търси първата си победа в кампанията на собствен терен.Те са изиграли два мача на собствения си стадион през този сезон, като са загубили и двете срещи. Сега те са домакин на тима на Фиорентина, който се движи в правилната посока, след като имаха трудности през миналия сезон. Може ли "Ла Виола" да продължи да продължи прогреса си, като спечели три точки в това пътуване?\nБреша е на 16-ата позиция с 6 точки, като записа победи на стадионите на Удинезе и Каляри с по 1:0. Пред собствените си фенове обаче тимът допусна поражения от Ювентус (1:2) и Болоня (3:4). Фактът, че Бреша се разписа в тези срещи и вкара 4 гола в 2 домакински мача със сигурност дава надежди на тима за предстоящия двубой.\nФиорентина прекара края на миналия сезон много близо до опасната зона. Те бяха в ужасна форма през по-голямата част от 2019 г., но спечелиха последните си три мача в първенството в момента. Франк Рибери е в основата на младия отобр на Фиорентина, който впечатлява в последните седмици. В трите им гостувания през този сезон и двата отбора вкараха попадение, така че предвид резултатността на Бреша у дома и добрата форма на 'Ла Виола', то ще заложа на опцията гол/гол.\nБреша – Фиорентина Състави\nДомакините ще бъдат без Джанджакоо Маняни и Ернесто Торегроса. В състава на гостите пък контузен е Якоб Расмусен, докато Федерико Киеза е под въпрос за срещата.\nБреша – Фиорентина Статистика\nБреша няма поражение у дома от Фиорентина в 4-те си мача срещу този опонент на "Марио Ригамонти" през 21 век..\nФиорентина е вкарал повече голове от всеки друг отбор от статични положения в Серия "А" (7 гола).\nГостите са без поражение в изминалите си 5 мача в Калчото.\nГледайте Бреша – Фиорентина НА ЖИВО в Efbet\n1.66 1.65 1.64 1.68


Последна актуализация на Август 21 2016 De Cristian Cismaru 11 коментари\nPoE или захранване по Ethernet е технология, чрез която можем да носят електричество чрез нетните кабелите за захранване на устройства като: камери, безжични точки за достъп, телефони VoIP и още. Технологията е сравнително млада, но в бъдеще може да бъде основа за свързване на устройства директно помежду си, в голямата мрежа, наречена „Интернет на нещата“.\nЗащо е добре PoE?\nВсяко устройство, което се свързва с мрежата изисква връзка за данни и захранване. PoE или захранване по Ethernet и данни ни помагат и за транспортиране на електроенергия по един кабел към мрежата.\nКак мога да използвам PoE?\nПърво, ние трябва PoE приемници, като например: камери, Безжични точки за достъп и т.н.\nАко имате способни устройства PoE, PoE инжектори автоматично от които се нуждаем, че ще сложи ток през проводника. Те могат да бъдат ключове\nPoE видове разгръщане.\nPoE 802.3af - с максимална мощност 15W на порт\nPoE 802.3at (PoE Max) - с максимална мощност 30W на порт\nТрябва да се отбележи, че всяко устройство, PoE PoE случва при вместо ае PoE работи само на устройства с максимална консумация 15W.\nPort PoE устройства в нормално ли е?\nНяма проблем, без PoE устройства могат да се свързват към пристанищата на PoE комутатор. Ако включите устройство PoE чувства кабел, ток няма да започне на това пристанище.\nНа PoE измине разстоянието?\nКабелна Quality (CAT5e и повече) може да се постигне и 100 метра, при условие, че устройството не консумира много енергия. С ток през проводници, усилватели и загуби са пропорционални разстояние.\nSolution камери и точки за достъп с поддръжка на PoE.\nАко устройството ви не поддържа PoE, PoE да използвате комплект, състоящ се от две части, инжектор и сплитер. Splitter ще бъде инсталиран в близост до камерата; тя ще поеме от инжектиране на ток и данни чрез един кабел UTP, след това ще разбие и потока от данни, която ще свържете фотоапарата. Въпреки, че това решение не е най-елегантните работи!\nКак да използвам интернет от вашия компютър до вашия смартфон чрез USB кабела за данни - видео урок\nUltra редактиране бързо видео с SVRT 4 директор на мощност\nКак да монтирате жакове на кабелна мрежа, а стандартната реда на цветове - видеоурок\nПила в: камери за видеонаблюдение, PoE, Управление на захранването, мрежи, прекъсвач, Помагала маркирани с Единична резба, камера за наблюдение с един кабел, камера за наблюдение, без захранване, IP камера с мощност чрез кабел нетната, IP камера без храна, PoE IP камери, Какво е Поу, как да се използва PoE, Current UTP кабел, захранващ кабел от мрежата, Силов кабел нетната, PoE употреба, P о E, PoE, PoE в румънския, Poeri над Ethernet Romanian, Захранване по Ethernet, системи за наблюдение, По урок\nАвгуст 22 2016 в 11: 31\nтова няма значение фотоапарата включен и как сегашната доставчик на мрежови за модем и т.н. нали? Ако е така вид по-малко от необходимото стаята?\nАвгуст 22 2016 в 13: 58\nКамерата прави колкото е необходимо, и напрежение и ток. Инжекторът може да осигури до 48 волта и ампера искането, при условие че те не надвишават 15W на ае PoE и PoE в 30W нататък. Например стая в 12V, може да стреля до 2.5 ампера. Един от 5V може да стреля 6 ампера.\nАвгуст 23 2016 в 22: 15\nУважаеми Кристи, всички те камери за наблюдение изготвя POE напрежение, както е необходимо? Имам стая POE Aevision, работа и POE да 12 V, но имах смелостта да чанта инжектор POE на 48 V, затова сме избрали метод с кабелна сплитер, нали, аз може да опитате да се свържете директно с инжектора ? Благодаря!\nАвгуст 24 2016 в 8: 16\nBag тя небрежно. Ако ае PoE съвместим инжектор или най-, имате никакъв проблем. Инжекторът има максимална 48V и камерата се издърпва, както е необходимо.\nАвгуст 22 2016 в 12: 04\nThe 2 несвързани помежду си, един сигнали и напрежението на друг.\nАвгуст 22 2016 в 12: 17\nКакъв модел е стая в урока?\nАвгуст 22 2016 в 14: 00\nDahua SD3282D-GNPTZ екстериор.\nРазван S - каза той\nАвгуст 22 2016 в 12: 56\nЗдравейте. Учил съм малко нещо в продължение на стаи NVR Annke 8 с пълен комплект, включващ кабели PoE cat5\nКупих отделно като cat6si кабели 7pentru по-големи разстояния и външна употреба в студ и слънце кабели, които дойдоха със системата вече бяха изглеждаха изключително тънка и чуплива външна обвивка\nВсичко е наред до момента. Трябва да се внимава, че въпреки че теоретично се съобразят с стандартни стаи ONVIF не отговарят на всички производители и РОЕ.\nКакто NVR система Препоръчвам Annke\nPapyllon - каза той\nАвгуст 22 2016 в 14: 45\nБлагодаря за приемането !!! Videotutorial.ro ти си супер !!!! Кристи (първо те познавам), аз съм на 61 години и от теб се научих как да използвам компютър и ... какво да кажем за този Windows ... През 80-те - '82 в "училища" учих "Fortran" и за да реша "1 + 1 = 2", пишех няколко дузини ... карти (шега). Синът ми работи в ИТ, но няма търпението да ми обясни как си !!! Поздравления "Videotutorial.ro" и тази дума, която звучи по следния начин: "РАЖДАЙТЕ С ТУПЕУ !!!" Много здраве и търпение с ... пенсионери !!! [Не съм на моята възраст, но прякорът ми (с малка промяна) е от гимназията, когато прочетох Анри Шариер ...] Va PA !!!!\nАвгуст 31 2016 в 9: 51\nдобро качество на кабелна въпрос? т.е. аз съм го виждал 7 имам един качествени кабели Belkin\n10 септември 2016 в 6: 50\nМного интересен и полезен урок. Аз наистина искам да монтира камери и имам проблеми с доставките на електроенергия за електрическата система е малко по-дълго, и аз не се предскаже и храна за тези камери. С този урок ние решили проблема до голяма степен на юни.\nБлагодаря много за начинаещи.\nFlash Player за Android Lollipop 5


Лиляна Павлова направи на пух и прах Мая Манолова - Разкрития.ком\nНачало Политика Лиляна Павлова направи на пух и прах Мая Манолова\nЛиляна Павлова направи на пух и прах Мая Манолова\nИва Николова+ 18 февруари 2015 5 коментара\nЛиляна Павлова заяви, че разпадът в БСП е повече от очевиден\nРегионалният министър Лиляна Павлова направи на пух и прах поразяващата уста на БСП Мая Манолова.\nЛиляна Павлова, която гостува в сутрешния блок на Нова тв след Мая Манолова, заяви че разпадът в БСП е повече от очевиден и допълни, че червените критикуват както санирането, така и вземането на заема, който е необходим за рефинансирането на версиите оставени от кабинета „Орешарски”.\nЛиляна Павлова призова да не се спекулира с тегленето на новия държавен заем, тъй като той е необходим, за да бъдат рефинансирани старите дългове.\nСпоред Лиляна Павлова основната цел на Мая Манолова е да вдига грандиозни пушилки.\nТя бе категорична, че е по-добре сумата от 1 милиард лева, определена за санирането да бъде вложена в укрепването на сгради и създаването на икономическа активност, отколкото в мегаломански проекти като Цанков камък.\nРегионалният министър определи пушилката, вдигана от Мая Манолова като политическа истерия и припомни, че именно тяхното правителство бяха тези, които създадоха кризата в банковата система и сега се налага тази дупка да бъде запушвана с нов дълг.\nВ този ред на мисли Лиляна Павлова посочи, че трябва да бъдат раздавани Маноловки, а не Горановки.\nТя посочи, че БСП вадят кьорфишеци поради липсата на аргументи.\nЛиляна Павлова подчерта, че Манолова вдига костинбродски пушилки, а очевидно подобни грандиозни схеми има само в нейната глава.\nМинистър Павлова поясни, че в тригодишната си бюджетна прогноза се опитват да сведат дефицита до минимум и да харчат, колкото позволяват финансите.\nРегионалният министър даде да се разбере, че безплатното саниране, което правителството предприема цели да окаже помощ на всички, които се нуждаят и бе категорична, че опонентите им от партията столетница използват ситуацията, за да трупат предизборни дивиденти като заблуждават съвсем съзнателно хората за смисъла на санирането\nМеждувременно Мая Манолова се възползва от ефирното време, за да призове умните и красивите от „Протестна мрежа” да подкрепят днешния митинг, пише pik.bg.\nЕтикети: new, безплатно саниране, БСП, ГЕРБ, Лиляна Павлова, Мая Манолова\n5 коментара to “Лиляна Павлова направи на пух и прах Мая Манолова”\nБРАВО НА Л.ПАВЛОВА УВАЖАВАН ОТ МЕН ПОЛИТИК\nфевр. 23. 2015\nЕ,КЪДЕ Е КЛАСАТА НА ПАВЛОВА,КЪДЕ ПРОСТИЧКАТА СЕСТРА ГАЛЕВА,КОЯТО МОЖЕ САМО ДА СЕ ПОДМАЗВА ПО СТЪЛБИЧКАТА НАГОРЕ,АБСОЛЮТНО БЕЗПРИНЦИПНО\nАми класата на лиляна е в лойта по тялото, злобата и тъпотата в главата й. Плюе в кладенеца от който е пила вода и тя и баща й и шизофреничката. Ама след като има такива да я харесват да е „жива и здрава“ и дебела и грозна и черна пък ние ще я споменаваме всеки ден с „добро“\nмар. 21. 2015\nБОЖАН БОЖАНОВ,ТИ МИ НАМИРИСВАШ НА ИСТЕРИК-ШИЗОФРЕНИК,ИМАШ РЕЧНИК НА АВТОМОНТЬОР,ТА ЗА КАКВО ДА ТИ ЧЕТЕМ ГЛУПОСТИТЕ!\nапр. 25. 2015\nДелчо от къде си. Такива имена май има само при „кауните“ както ги наричат ва Хасково. И два живота да живееш даже и три няма да стигнеш моето ниво. А че лиленцето е тлъста горда комунистическа пачавра всички го знаят. А ти не чети когато не ти харесва. Само че написаното е истина- комунисти плюят в кладенеца от който пият вода години наред-баща й и майка й. Виж кои са преподавателите в варненския университет и как се раздават дипломи. Ама нали тука няма нито прокуратура нито съдилища така и ще живеем – с неграмотни и заблудени като теб. „Жив и здрав“ да си но по добре да те няма.


Доц. Околийски: Ваксината срещу коронавирус трябва да е безплатна и хората да си я сложат - По света и у нас - БНТ Новини\nДоц. Околийски: Ваксината срещу коронавирус трябва да е безплатна и хората да си я сложат\nПловдив няма да остане без градски транспорт, увериха общината и превозвачите\n"В София и други градове виждам хора с маски на брадичката. Достатъчно е да се спазват старите мерки, не да се правят нови", добави още доц. Околийски.\nНовата учебна година да започне при спазване на всички противоепидемични мерки. Повечето училища имат дезинфектанти, но трябва да има спазване на дистанция. Децата да не се смесват като потоци, а учениците над 12 години е препоръчително да са с маски.\n"Но най-вероятно няма да се носят в час, по-скоро от учители в напреднала възраст. Най-важното е да се предпазят децата с хронични заболявания, тежка форма на диабет", каза той.\nСЗО препоръчва при най-малки съмнения детето да не бъде пускано на училище. Важно е максимално рано хората да се ваксинират срещу сезонния грип. Тази година е обещано навреме да доставят необходимия брой ваксини, миналата година имаше закъснение. Ваксиналното ни покритие е едно от най-ниските в Европа. Надявам се хората да се ваксинират. Около 3-4% се ваксинират", каза още той.


5-те цвята на есен 2017 ...\nЕсента обича топлите нюанси, но в модата те се заместват от смели цветове, с които да направим есента си още по-пъстра. Това са основните 5 цвята в облеклото, които ще виждаме тази есен. Ако искате да сте в крак с модата, бъдете смели и сменете пастелните нюанси на дрехите с нещо по-свежо.\nОнзи нюанс, който прави една жена страстна и сексапилна. Това е червеното, на което смело може да заложите тази есен.\nИзключително модерен цвят, който често срещаме и при връхните дрехи по магазините този сезон. Препоръчваме го с две ръце!\nСивото никога не излиза от мода. Препоръчваме ви да го комбинирате с по-смели цветове, за да избягате от скучната визия.\nЕлегантен и стилен цвят, който може да направи всяка визия издържана.\nМного топъл и мек нюанс на зеленото, който отива изключително много на по-мургавите дами.


COCONUT OIL 450 Г - PURE NUTRITION\nМодел 450 g\nКокосовото масло с основание се нарича супер храна. То е източник на полезни мазнини и съдържа изключително много антиоксиданти. Ползите от приема му са много. Кокосовото масло засилва метаболизма, подобрява функцията на сърдечно-съдовата система, забавя стареенето, прави кожата мека и еластична.\nКокосовото масло може да се включва в приготвянето на различни сладки и солени ястия, също и да се консумира директно.\nКокосовото масло добива огромна популярност като част от иновационния начин за намаляване на килограми, а именно:\nКафе с кокосово масло и канела - добавете 1 чаена лъжица кокосово масло и 1 чаена лъжица канела в кафето си сутрин. Така ще бъдете заситени за много по-дълго време и по-лесно ще намалите излишните килограми.\nНачин на употреба: От 15 до 30 грама дневно.\nACETYL L-CARNITINE 216 ГРАМА - PURE NUTRITION\nПовишава енергийните нива в организмаЗасилва когнитивните процесиБързо абсорбиранеИзгаряне на подкож..\nCAT'S CLAW 500 МГ 100 КАПСУЛИ - PURE NUTRITION\nКотешкият нокът на Pure Nutrition, или "Уна де Гато", е билка, която е ценена от векове в Амазо..\nCHROMIUM PICOLINATE 200 МКГ 100 КАПСУЛИ - PURE NUTRITION\nРегулира нивата на кръвната захарНамалява апетита за сладкоПодходящ за хора с инсулинова резистентно..\nGABA 212 ГРАМА - PURE NUTRITION\nПовишава нивата на растежният хормонПодобрява съняНамалява нивата на кортизолаПовишава мускулната ма..\nЕтикети: COCONUT, OIL, PURE NUTRITION


Най-използваните материали за изработка на матрак - Amber Blog\nМемори пяна, HR пяна, покет спринг система – това са едни от най-добрите материали за изработка на матраци. Разбира се, има и недотам качествени материали, които въпреки това масово се използват заради ниската си цена. Разберете какви характеристики се крият зад най-често употребяваните материали в матрачната индустрия.\nПолиуретан – добре познатият дунапрен\nПолиуретанът е полимер (полиестер), наричан още „дунапрен“ в разговорния език. Полиуретановите покрития и лепила в много случаи се получават от изоцианати, които се смесват с друг компонент – различни съединения с активен атом на водорода, епоксидни смоли или техните производни с амини.\nПoлиypeтaнoвaта пянa може да има различна плътност и съответно – степен на твърдост. Колкото по-плътна е пяната, толкова по-издръжлив е материалът. Отворената структура на пяната я прави дишащ и проветрив материал, което предотвратява появата на акари, бактерии, влага и мухъл.\nMaтpaцитe oт обикновен дунапрен доминират на пазара със своите ниски цени. При матраци от по-висок клас се използва пpoфилиpaнa пoлиypeтaнoвa пянa, която има масажиращ ефект. За повече комфорт някои производители дoбaвят cлoй мeмopи пянa към матрака с ядpo oт пoлиypeтaнoвa пянa.\nМемори пяна – пяната с памет\nМемори пяната е полиуретан, получаващ се от изоамини и алкохоли, но с добавка на химикали, които повишават нейните свойства вискозитет и плътност. „Пяната с памет“ е едновременно енергийно абсорбираща и мека. Тя заема формата на тялото в отговор на топлината и натиска, разпределяйки телесното тегло равномерно.\nОсвен тези нейни свойства, мемори пяната осигурява защита при удар, което я прави и много сигурна. Любопитен факт е, че първоначално мемори пяната е разработена от НАСА през 70-те години на ХХ век. Целта ѝ е била да повиши комфорта на седалките на космонавтите и да осигурява защита при претоварване в космическите кораби.\nЗа разлика от обикновената пяна, високоеластичната материя на мемори пяната се приспособява към формата на тялото, оказващо натиск върху нея. Престане ли натискът, пяната постепенно възвръща своята първоначална форма. Мемори пяната притежава по-отворена структура от обикновения латекс, което осигурява по-добра вентилация.\nЛатекс – млечната течност\nЛатексът е смес от взаимно несмесващи се течности. Естественият латекс представлява млечна течност, произвеждана от 10% от всички цъфтящи растения. Латексът има славата на един от най-еластичните материали в природата. Той има способността да възстановява първоначалната си форма след многократни и продължителни натоварвания, което му гарантира дълъг живот.\nМатраците от латекс обикновено съчетават латексна пяна с пружини или рефлексна пяна, за да се създаде поддържаща и издръжлива повърхност. Тъй като латексът е естествен продукт, някои матраци от латекс често се комбинират с други натурални пълнежи, за да се постигне висококачествен естествен матрак.\nВ матрачната индустрия обаче основно се използва изкуствен латекс, който се произвежда от синтетичен каучук или подобен полимер. Производителите на матраци избягват да влагат изцяло естествен латекс в продуктите си, тъй като това значително повишава крайната цена на матрака.\nHR и HD пяна\nHR (High Resilience) и HD (High Density) са високоеластични термоустойчиви пени, които подобряват комфорта при сън. Термоустойчивите им качества копират телесната температура, реагирайки спрямо нея. Високоеластичните свойства на този вид пени не позволяват лесна деформация дори след дългогодишна експлоатация. Те са устойчиви на натоварване, което създава отлична ортопедична поддръжка по време на сън.\nHR пяната с висока еластичност е полиуретанова пяна, имаща много по-голяма чувствителност, отколкото мемори пяната, която дава по-бавен отговор на натиск. Този вид пяна се харесва на хората, които обичат матраци с пружиниращ ефект.\nВисокоеластичната пяна е много по-непопулярна от мемори пяната, но съставлява важни слоеве при голяма част от матраците. Често преходният или основният слой от матраци с мемори пяна съдържа HR пяна с висока плътност. Тази комбинация предпазва от потъване и осигурява по-гладко усещане на матрака.\nHD пяната с висока плътност е много твърда пяна, която обикновено съставлява долния слой на популярните матраци с мемори пяна. При друг тип матраци, като например такива с вътрешно пружинна или хибридна система, също може да се използва пяна с висока плътност за поддържане на пружинните системи.\nПяната с висока плътност обикновено не се използва за създаване на целия матрак, защото тя е прекалено твърда. Така че като цяло HD пяната влиза в употреба само като основа за леглото или за осигуряване на опора по ръбовете.\nБонелните пружини са морално остаряла система, която има повече недостатъци, отколкото предимства. Конструкцията представлява взаимносвързани спираловидни пружини, изработени от тел с различен диаметър. Твърдостта на матрака се определя в зависимост от дебелината и плътността на използваната тел в бонелната система.\nПод и над пружините се поставят изолиращи материали като вата, слой полиуретан или текстил. В зависимост от използваните материали, системата определя степента на ортопедичност при ползването на матрака. Този тип система е подходяща за хора, търсещи евтин, компромисен вариант на матрак, който да им осигури средна към висока твърдост.\nОсновните недостатъци са, че всички пружини са зависими помежду си, което създава дискомфорт. Това си проличава най-вече, ако споделяте матрака с партньор, тъй като всеки усеща движенията на другия. След известно време експлоатация на матрака, съществува риск някои от пружините да се скъсат и да започнат да пробиват матрака. След дългогодишна употреба, пружините започват да издават скърцащ звук, който е особено неприятен по време на сън.\nКато предимство можем да посочим ниската цена на матраците с бонелни пружини. Този тип система осигурява естествена вентилация на матрака, като не позволява мухлясването му и осигурява неговата проветривост. По-качествените матраци с бонелни пружини дават известна ортопедичност на матрака.\nПокет пружините са съвременна система за матраци от висок клас. Тя представлява множество опаковани пружинки, които гарантират вентилация, проветряване и прохладност на матрака. За разлика от бонелните пружини, при покет пружините няма скърцане, изскачане и деформиране, тъй като всяка една от тях е индивидуално опакована в нетъкан текстил.\nНай-важното предимство е на този тип система е, че пружините са независими помежду си. Тя е разработена просто, но същевременно осигурява изключителна опора и ортопедичност на спящия върху нея. Независимостта на всяка една от пружинките осигурява комфортен сън с вашия партньор, като неговите движения не се усещат от вас по никакъв начин.\nВсяка една от пружинките реагира индивидуално върху оказания върху нея натиск, което позволява на тялото да заеме естествена позиция по време на сън. Покет системата е изработена от закалена неръждаема стомана и притежава изключителна структурна здравина. Естествената вентилация на тази иновативна система предотвратява навлизането на влага и развитието на акари и мухъл в матрака.\nКой е идеалният матрак за вас?\nКакъв матрак да изберете и кой е най-подходящият за вас – това са въпроси, на които вашето тяло може отговори най-добре. Всеки от нас има различни нужди спрямо начина на живот и микроклимата в спалнята. Освен избора на матрак от качествени материали, за да повишите качеството на съня си, е важно да се храните здравословно и да живеете активно.\nКак да вземем изпит с пълноценен сън\nМистичната мемори пяна\nКак да почистите и освежите вашия матрак и възглавница\nКехлибарът (Amber) – чудо от Балтийско море


ПРОДУКТОВИ ПРЕМИЕРИ НА ИЗЛОЖЕНИЯТА И БОГАТА ТЕМАТИЧНА ПРОГРАМА НА КОНФЕРЕНЦИИТЕ ЗА ЮГОИЗТОЧНА ЕВРОПА - BSCC\nОт 5-ти до 7-ми април София ще бъде домакин на 12-то издание на изложенията и конференциите ЕЕ и ВЕ (eнергийна ефективност и възобновяема енергия), Smart Cities (интелигентни градове) и Save the Planet (управление на отпадъци и рециклиране).\nОрганизаторите от Виа Експо (член на Българо-швейцарската търговска камара) съобщават, че към момента участие в изложенията ще вземат компании от 13 държави: Австрия, Белгия, България, Германия, Гърция, Дания, Италия, Полша, Португалия, Словакия, Швейцария, Холандия и Чешка Република.\nИзложителите и лекторите ще представят екологични и рентабилни решения, приложими във всяка община и във всяка индустрия.\n● ЕЕ & ВЕ: изолационни панели с минерална вата и полиуретанова пяна, съоръжения за отоплителни, климатични, вентилационни инсталации, пелетни котли за изгаряне на пелети и друга биомаса; пелети и екобрикети; соларни, хибридни и вятърни системи за производство на енергия; решения за когенерация; продукти в областта на хибридните технологии и др.\nТеми в Конференцията: Източници на финансиране от европейските фондове за конкурентоспособност; Eвропейски директиви и българско законодателство; Централизирано отопление; Геотермална енергия; Пасивни сгради; Модернизиране на търговски центрове с цел намаляване на тяхната консумация на енергия; Зелените сгради в Германия.\nРегистрация – преференциални цени до 26.02\n● Smart Cities: цялостни решения за сградна автоматизация, които намаляват енергийни и оперативни разходи; енергоспестяващи светодиодни продукти; безжични решения.\nТеми в Конференцията: Предизвикателства пред бъдещите градове; Аспекти на националната политика в ИТ; Зелени иновационни решения; Нови перспективи за българските общини; Бъдещи интернет приложения в градовете, транспорта и логистиката; Финансиране за интелигентни сгради; Интелигентно пътуване; Реализирани проекти за интелигентни градове в български общини\n● Save the Planet: оборудване за събиране, третиране, рециклиране и оползотворяване на био-, пластмасови, строителни, опасни и др. отпадъци; енергия от отпадъци и др.\nТеми в програмата: Новият пакет от мерки за кръгова икономика; Законодателни цели за сектора управление на отпадъци; Рециклирането на пластмасови отпадъци; Технология за очистване на димни газове; Разрушаване на сгради и рециклиране на строителни отпадъци; Как да превърнем отпадъците в ресурс в секторите храни и напитки, селско стопанство и дървообработване.\nБрошури’16: ЕЕ и Интелигентни градове Екология


24 Март 2020, 08:00 102810 0\nНа световното първенство в Япония и Южна Корея през 2002-ра година Роналдо заби 8 гола, за да направи Бразилия световен шампион за 5-ти път. Не Кристиано, а Феномена Роналдо - както го наричаха по време на най-силните му години във футбола. Точно по това време едно момче от Рио Де Жанейро – Адриано Лейте Рибейро бе започнало да си пробива път в световния футбол. Няколко години по-късно го считаха за заместник на Роналдо в националния отбор на Бразилия. В Страната на кафето имаха надежди, че той ще изведе „кариоките“ до следващата световна титла. Но си останаха само с надеждите.\nАдриано имаше всички необходими качества, за да наследи Роналдо – физика, бързина, техника. Завършващият му удар можеше да скъса мрежата зад всеки един вратар. И той бе тръгнал по този път, след като нижеше гол след гол по терените в Италия. Едно телефонно обаждане обаче преобърна изцяло не само футболната му кариера, а и целия му живот.\nАдриано е роден през 1982-ра година във фавелата Вила Крузейро в Рио де Жанейро. От малък играе футбол по улиците на квартала и на 15-годишна възраст започва да играе в тима, който почти всички от квартала подкрепят – Фламенго. Малко преди да навърши 18 години прави дебют за пърия състав, като бележи първия си гол в кариерата срещу Сао Пауло. Адриано бързо се превръща в титуляр в клуба с червено-черните райета и в края на първата си година вече има 11 гола за тима. Едва на 18, той бързо хваща окото на някои от топ клубовете в Европа и Интер решават да го вземат в редиците си през лятото на 2001-ва година.\nЗа Адриано обаче е трудно да намери път в стартовия състав на Интер. Въпреки че сънародникът му Роналдо е дългосрочно контузен, младият бразилски нападател има сериозна конкуренция в атака в лицето на Кристиан Виери, Алваро Рекоба, Хакан Шукур и Никола Вентола. „Нерадзурите“ решават да дадат нападателя под наем на Фиорентина, където той успява да вкара 6 гола за един полусезон. През следващата кампания Интер продава Адриано на Парма с опция за обратно закупуване. Нападателят формира впечатляващ дует в атака с Адриан Муту –двамата извеждат Парма до 5-тото място в Серия А, като в рамките на година и половина Адриано вкарва 26 гола в 44 мача. Италианците му лепват прякора „Императора“ – от римския император Адриан, който управлявал за хората и не пестял за забавлението им, подобно на бразилския футболист, който обожава купоните и приятелите си и щедро харчи за тях.\nПрез лятото на 2003-та година Адриано замества Роналдо в отбора на Бразилия в турнира за Купата на конфедерациите и въпреки че „кариоките“ отпадат в груповата фаза, успява да се разпише два пъти в три мача. Реализаторските умения на Адриано не остават незабелязани от Интер и те решават да си го върнат през януари 2004-та година, а той се отплаща с 9 попадения до края на полусезона. През следващото лято той отново „влиза в обувките“ на Феномена и извежда Бразилия до трофея в Копа Америка, вкарвайки 7 гола, включително изравнителното попадение на финала срещу Аржентина, след което тимът печели с дузпи. Феновете на Интер искат още и още от техния нов феномен. В щаба на „нерадзурите“ смятат, че са нацелили джакпота с привличането на нападателя - та той е още едва на 22, в ранните години на своята кариера, тепърва предстои да разкрие пълния си потенциал. Нещата обаче се преобръщат на 180 градуса само за няколко месеца.\nПрез август 2004-та година, преди първия мач за сезона на тима на Интер в Шампионската лига срещу Базел, Адриано получава телефонно обаждане от Бразилия. Оказва се, че баща му Алмир е починал едва на 44 години. Адриано и баща му са много близки и новината за кончината на Алмир е била опустошителна за младия футболист. Съотборникът му и капитан на Интер Хавиер Санети споделя следното за въпросния ден: „Преди сезона, когато играхме в един приятелски турнир, се случи нещо шокиращо. Той получи обаждане от Бразилия: „Ади, татко почина“, гласеше то. Видях го в стаята му, хвърли телефона и започна да вика. Не можете да си представите за какъв вик става въпрос. Тръпки ме побиват и до ден днешен. От онзи ден Масимо Морати и аз започнахме да го гледаме като наш малък брат.“\nСлед неприятната случка младият нападател изпада в депресия, но ако се съди по изявите му на терена, това изобщо не е така. По време на сезон 2004/05 Адриано е в топ форма. Нападателят бележи гол след гол за „нерадзурите“ и вкарва общо 42 попадения за клубния си тим и за националния отбор. През лятото на 2005-та година Бразилия гази всичко наред в турнира за Купата на конфедерациите. Адриано формира невероятна атакуваща четворка с Роналдиньо, Робиньо и Кака, а „кариоките“ разбиват Аржентина на финала с 4:1 и грабват трофея. Адриано става голмайстор на турнира и печели наградата за най-добър играч. Той вкарва гол след гол и играе на върха на възможностите си, но за жалост това продължава доста кратко.\nОсвен че се бори с депресията, Адриано започва да има проблеми с алкохола и наркотиците. Редовно ходи по партита и дискотеки, пие и развива зависимост към кокаин. Това, разбира се, се отразява на поведението му в клуба – той започва да пропуска тренировки, не спазва правилата, заложени му от „нерадзурите“. Съотборникът му Иван Рамиро Кордоба прекарва една цяла вечер с него. „Адри, ти си микс от Роналдо и Златан Ибрахимович. Наясно ли си, че можеш да станеш най-добрият футболист на всички времена?“, му казва Кордоба. Никой обаче не успява да го измъкне от депресията.\nНа 18-ти февруари 2007-ма година Адриано пропуска поредната тренировка на тима заради продължително празнуване на рождения си ден предната вечер. Тогавашният наставник на Интер Роберто Манчини е бесен и решава да го остави резерва в следващите две срещи с Валенсия и Катания. Оттук нататък кариерата на бразилския голаджия рязко пропада надолу. Футболистът качва килограми и тотално губи формата си. През ноември 2007-ма година Масимо Морати праща Адриано под наем в Сао Пауло с идеята, че в Бразилия нападателят може да си върне формата и поне да подобри малко психическото си състояние. „Искам го тук през януари – толкова силен и толкова добър, колкото беше преди“, казва Масимо Морати. Желанието на шефът на Интер обаче не се сбъдва.\nПрез следващия сезон за мениджър на клуба е назначен Жозе Моуриньо. Изненадващо Адриано започва кампанията силно, като е голмайстор на Интер в началния етап от сезона. През декември „нерадзурите“ позволяват на бразилеца да се прибере в родината си по-рано от планираното. Той обаче така и не се връща в клуба. Чашата прелива и Жозе Моуриньо и ръкодството на клуба решават да прекратят договора му на 24-ти април 2009г. „Ситуацията е сериозна за нас. Това не е шега. Не е въпрос на липса на дисциплина, но не искам да усложнявам нещата. Тъжен съм, не съм ядосан, но не искам да казвам нищо. Ще видим как ще завърши всичко това. По-притеснен съм за човека, отколкото за самия играч“, казва Моуриньо през 2009г. Самият футболист пък заявява, че иска да си вземе почивка от футбола.\nВ онзи момент на всички, дори и на самия Адриано, им е ясно, че той е приключил за големия футбол. Само на 27 години. Той играе за родния Фламенго, след което се връща за кратко на Апенините с екипа на Рома, но не успява да вкара нито един гол за 7 месеца. Впоследствие играе за Коринтианс и Атлетико Паранензе. Последният му футболен клуб е Маями Юнайтед през 2016г. В момента бившата звезда живее в родната си фавела Вила Крузейро. В гангстерския квартал на Рио де Жанейро той е почитан от всички, след като е дарил над милион евро за домове и социални проекти. Помага на „своите“ хора, на приятелите, с които е израснал. Според информации Адриано е купил мотор на член на гангстерската организация „Ред Командо“ с условието да пази него и семейството му.\nКаквото и да е мнението ви за Адриано, няма спор, че той имаше потенциала и таланта да стане един от най-добрите футболисти за всички времена. Тъжно е да се види как един футболист пропада толкова рязко, тъй като човекът зад играча не можеше без човека, който означава толкова много за него. Едно телефонно обаждане съсипа футболния Император.\nОще интересни спортни истории от миналото в Sportlive.bg тук!\nХавиер Санети разкри единственото нещо, с което се е провалил в Интер\nА някога му казваха "Императора" (СНИМКА)\nТим от МЛС събира Роналдиньо, Адриано и Деко


Дестинация Дряново Дестинация Дряново Войнишки паметници в община Дряново - Дестинация Дряново\nВ рамките само на 68 години (1877-1945 г.) България участва в цели шест войни. Иначе казано – в рамките на един човешки живот са се провели Руско-турската, Сръбско-българската, Балканската, Междусъюзническата, Първата и Втората световна. Представете си само какво им е било на хората, родени в навечерието на Освобождението.\nВажно е категорично да се уточни, че България не влиза в никоя от тези войни със завоевателни намерения – не искаме чужди територии, а само да обединим земите, където българският характер е неуспорим. Точно това е и причината за високия морал на нашите войници, които се бият не за прищевките на политици, а за националната кауза. Най-достойното в тяхното поведение не е, че са умрели, а че са живели за България.\nВъв всички тези войни участват и мнозина дряновци. За да бъде съхранен споменът за тях и всички други загинали за свободата и независимостта на България, в пределите на община Дряново има поне 15 паметници и паметни плочи. Толкова сме събрали до момента. В това число са и посветените на революционни дейци от малко преди Освобождението, тъй като те имат пряка заслуга за случилото се.\nДори без пристрастията ни към Дряново, смело можем да заявим, че това е един от най-красивите и смислени паметници в България. Скулпторът проф. Любомир Далчев е успял по прекрасен начин да опредмети България и нейния стремеж – да събере всички свои деца. Гордостта и силата на изобразената българка обаче е съчетана и с невидима на пръв поглед тъга – липсата на нейния мъж, бащата на децата. Това е трагедията на войните. Повече за този паметник – ТУК.\nПаметник на дряновските опълченци\nЗа първи път ви споменаваме за него, доро доста дряновци не знаят къде е. Намира се съвсем близо до заводския комин в близост до жк „Априлци“, встрани от пътя Велико Търново – Габрово (Е85). Едно време там е било гробището, вероятно всички дряновски опълченци от Руско-турската война от 1877-1878 г. са погребани на това място и заради това там е оформен кът в тяхна чест. Направен е през 1978 г., по повод 100 години от войната.\nБратската могила на загиналите руски войници. Резултат от същата Руско-турска война. Тогава Дряново е превърнат в град-лазарет и тук са лекувани много от ранените на Шипка. Тези, които не са оцелели и са погребани в Дряново, са почетени през 1930 г. с този паметник. Той е с класическа форма, а зад него има каменни правоъгълници, които символизират безименните гробове на загиналите. Малко встрани е изписана и годината – 1878. Намира се в източния край на града, на две минути от музей „Колю Фичето“.\nВърху паметника има мраморна плоча със следния надпис:\n„В памет на загиналите и погребани в град Дряново руски войници за освобождението на България през Руско-турската война в 1877 – 1878 год. Признателна България.“\nНай-новата придобивка в град Дряново по темата е бюст-паметникът на Васил Иванов Кунчев – Левски. Той бе направен през 2006 г., за 130 -та годишнина от Априлското въстание. Поставен е в центъра на града, между часовниковата кула и Икономовата къща. Висок е малко над 3 м., а негов автор е Росица Мишева. Подробности и повече снимки – ТУК.\nСкулптурна композиция „Априлци“\nВнушителен с размерите си, паметникът изобразява трима четници. От едната страна във варовика са изсечени кама и пистолет върху книга, от другата изправен лъв, а отзад надпис, посветен на славната чета на поп Харитон, която в продължение на девет дни през 1876 г. води епична битка османската войска. Скулптурата е поставена по повод 100 години от епопеята и е дело на Илия Илиев.\nПаметник на поп Харитон\nКрай пътчето, което води до Дряновския манастир, има паметник и на войводата на четата – поп Харитон. Той също е поставен по повод 100-годишнината от въстанието.\nУдивителната творба на италианците Лука Арджини и Джовани Мосути отдавна се е превърнала в символ на славния Дряновски манастир. Открита е официално през 1897 г. Дълго време в нея са съхранявали черепите на участници в четата на поп Харитон (сега са в музей „Археология и Възраждане“).\nПаметна плоча на тунела към Габрово\nПосветена на четата на поп Харитон и Бачо Киро. Тази плоча я броим за откритие на „Дестинация Дряново“. Много малко хора знаят за нея, въпреки че хиляди минават ежедневно през тунела, където е поставена. Като пътувате от Дряново към Габрово (по споменатия път Е85), отляво. Има отбивка, така че можете да спрете колата, тъкмо ще се насладите на чудесната гледка към манастира и околността.\nПаметник на загиналите във войните от село Ганчовец\nОчарователното селце е само на 5 км от град Дряново, в посока Велико Търново. Пред сградата на кметството от десетки години има паметник, където поименно са изброени хората от Ганчовец, загинали за освобождението и независимостта на родината.\nПаметник на загиналите във войните от село Зая и село Саласука\nЗая е на отсрещния баир, само на 2 км от Ганчовец. В съседство е и селцето със странно име – Саласука. На плоча до сградата на читалище „Наука-1922“ в Зая са изписани имената на загиналите от тези две села във войните от 1912 до 1918 г. На 2 юни местните поднасят цветя и почитат паметта им.\nПаметник на загиналите във войните от село Радовци\nОще един съвсем неизвестен паметник, но истинска находка, защото е доста стар – от 1920 г. Изработен е от Митю Генев. От четирите страни са изписани имената на хората от Радовци, паднали във войните. Любопитен факт е, че Първата световна война е изписана като Европейската война. Така са я приемали тогава.\nПаметник на загиналите във войните от село Гостилица\nНай-новият паметник сред представените в тази статия – открит на 2 юни 2013 г. В скалата са вградени няколко мраморни плочи, върху които са изписани имената и местата, където са загинали гостиловчани. Поставен е в парка на селото.\nПаметник на загиналите във войните от село Царева ливада\nНай-информативен е паметникът (паметна плоча по-точно) в най-голямото дряновско село – освен как се казват и къде са загинали, посочено е и от какво са починали. Нмаира се до читалището.\nПаметник на загиналите във войните от село Пърша и околността\nСело Пърша е сгушено високо в Дряновския балкан, но не е останало встрани от общонационалните вълнения в началото на XX век. 19 души от Пърша и околните селца са взели участие в Балканските и Първата световна война (тогава наричана Европейската). В тяхна памет още през 1920 г. е издигнат скромен паметник в местността „Цар Асен“. Имената вече се разчитат трудно, но около мемориала се коси редовно, а към 2019 г. вече има и алея от пътя до него. Повече за Пърша и околните селца можете да прочетете в материала ни „Анонимните селца в Дряновския балкан, които ще ви очароват“.\nПаметник на загиналите във войните от село Руня\nНай-новият паметник в цяла община Дряново е този в Руня, посветен на хората от селото, загинали във войните за освобождение и независимост на България. Върху черна мраморна плоча са изписани имената на героите от Балканската, Междусъюзническата, Първата и Втората световна война – общо 9 души.\nИзграждането му бе обвързано с отбелязването на 100 години от Първата световна война през 2018-а. Местните хора положиха доста усилия и получиха разрешение и финансиране за начинанието, а направата бе изпълнена по възрожденски – стари и млади обединиха сили и заедно, доброволно свършиха работата. Намира се в центъра на селото, пред читалищната сграда.


01.01.2018 16:52 41764\nБанско Снимка: Архив\nВтория лифт на Банско ще бъде с начална станция, в непосредствена близост до началната станция на действащата кабина. Трасето от нея до междинна станция, разположена в м. „Чалин валог“, се движи почти успоредно на настоящата и след междинната станция продължава до другия естествен център на ски-зоната - местност „Шилигарника“. По този начин ще могат да се разделят туристопотоците, за да не се създаде отново проблем с опашка на „Бъндеришка поляна“. Така двата центъра – „Бъндеришка поляна“ и „Шилигарника“ ще поемат равномерно всички скиори без да се получават нови опашки.\nТова се вижда от схемата на идейния проект на концесионера "Юлен" за нова кабина в Банско.\nВариантът е избран след обсъждане на редица идейни проекти. Ескпертен състав е постигнал единодушно становище, че това е най-добрият възможен вариант от екологична гледна точка и който ще реши транспортно-логистичния проблем с опашките. Трасето на идейния проект минава единствено през концесионна територия и попада изцяло в буферната зона. Горските площи, през които ще премине трасето са само 0,017 % от територията на парк „Пирин“.\n"Акционерно дружество Юлен, концесионер на „Ски зона Банско“, е готово да поеме твърд ангажимент, като компенсаторни мерки във връзка с изграждането на втория кабинков лифт, че срещу всяко отстранено дърво ще засади пет нови дървета, на посочено от Дирекцията на НП „Пирин“ място", заявиха от "Юлен".


Адаптирайте се към новото поведение на пътуващите това лято | Click. Magazine\n9 юни 2021 | 3 мин. за четене\nКогато се замислим за последната година и половина, става ясно, че пандемията е оказала изключително дълбоко въздействие. Въпреки че все още не е приключила и пътят към възстановяването е изпълнен с несигурност, успехът на ваксинационните програми в някои части на света означава, че задържаното търсене най-накрая ще се превръща в резервации.\nЛично аз се чувствам много оптимистично настроена, когато гледам сегашното възприятие на нашите клиенти и факта, че пътуванията са един от основните им приоритети. Благодарение на наше скорошно проучване получихме особено интересна статистика: 71% от пътуващите по света биха предпочели да пътуват тази година, отколкото да намерят истинската любов. Невероятно! Това нараства до 84% за испанските туристи и 77% за туристите от Хонконг и Франция.\nКогато свържете това с нашите данни за търсене, получавате потвърждение, че има надежда за предстоящото лято. Повече от една трета от търсенията на нашата платформа обхваща предстоящите летни месеци, което показва силното намерение на хората да пътуват и също така съответства на процента на търсенията през 2019 г.\nЛетен сезон като никой друг\nДокато наблюдаваме възобновяване на търсенето, трябва да признаем, че този летен сезон няма да бъде като останалите. Резервационните прозорци, видовете пътувания и поведението на пътуващите ще бъдат много различни от тези през другите години. Да вземем за пример дестинациите. Въпреки че зависи от глобалните ограничения и кампаниите за ваксинации, очаквам, че вътрешните пътувания ще продължат да преобладават, с някои изключения при пътуванията между региони, но пътуванията до далечни дестинации ще бъдат значително ограничени. Нашите данни потвърждават това: предишни проучвания показват, че 72% от пътуващите от цял свят искат да опознаят по-добре собствените си държави тази година.\nЗабелязваме промяна и в продължителността на престоя. Преди, през пиковия сезон, гостите отсядаха за по-кратък период от време. От началото на пандемията обаче наблюдаваме повишен интерес към дългите престои. Това се отнася и за лятото, като нашите данни показват, че в сравнение с 2019 г. има по-висок процент на резервации за лятото за престои от 7 дни или повече. Партньорите могат да се възползват от тази възможност, за да си гарантират заетост за по-дълъг период, като същевременно намаляват оперативните си разходи, свързани със смяната на клиентите.\nАдаптиране към новото поведение на пътуващите\nЗа да се възползвате максимално от това лято, най-вече трябва да разберете как се държат пътуващите днес и какви са техните предпочитания. Следователно прилагането на решения, които директно отговарят на нуждите на тези потребители, може да ви помогне да се възползвате от новото търсене и да се откроите сред конкуренцията. Например знаем, че гъвкавостта сега е от съществено значение. До такава степен, че над 90% от резервациите за лятото тази година са направени с гъвкави цени. Ако не предлагате гъвкавост на резервиращите, ще пропуснете почти всички резервации за лятото на нашата платформа.\nПредвид настоящата нестабилност на пътуванията, не е изненадващо, че гъвкавостта остава основен критерий в процеса на вземане на решения от клиента. Разбира се, освен да удовлетворите това желание за гъвкавост, вие искате да си осигурите и приходи. Ако предложите една промяна на дататаза гостите, които резервират на цена с невъзвръщаема стойност, може да постигнете добър компромис.\nТази необходимост от гъвкавост се отразява и в по-големи резервационни прозорци, отколкото през 2019 г., за определени региони като Западна Европа. Като се има предвид това, резервационните прозорци продължават да се различават по целия свят и в същото време виждаме голяма част кратки резервационни прозорци в други региони. Това колебание на пазара ни показва, че е от съществено значение да се разнообрази наличността, така че вашето място за настаняване да има видимост както сред потребители, които резервират предварително, така и сред тези, които резервират в последния момент.\nПо същия начин от не по-малко значение е да можете да сте сигурни, че ще стигнете до тези пътуващи. Над две трети от резервациите сега се случват на мобилни устройства. Тази тенденция набра скорост по време на пандемията – никога досега не е наблюдавана толкова много активност на клиентите на мобилни устройства. Успоредно с това виждаме, че партньорите, които прилагат цени за мобилни устройства привличат 28% повече от тези резервации.\nКато цяло тези промени в поведението на резервиращите водят до реална промяна на пазара. Те подчертават колко е важно да знаете как да приспособите стратегията си към нуждите на пътуващите, чиито желания са се променили след пандемията. С навлизането в летните месеци очаквам тези тенденции да продължат да набират скорост – уверете се, че печелите от тях.\nЦелта на всичко, което правим в Booking.com, е да подкрепим нашите партньори, за да могат да привлекат възможно най-голямо търсене. За да ви помогнем да постигнете успех през това лято, работим неуморно, за да ви предоставяме ключова информация за туристическата общност в нашето ръководство за лято 2021г. Освен това споделяме актуални данни с вас чрез нашите отчети за търсенето и създаваме начини да показвате ключова информация на клиентите по прозрачен начин през този период, като например мерките за здраве и безопасност. Знаем, че този период е от решаващо значение и се ангажираме да ви помогнем да се възползвате максимално от него.\nАко съм научила нещо от пандемията, това е колко силна и устойчива е нашата индустрия. Това преживяване беше опустошително, но също така ни сближи и постави акцент върху взаимовръзката между туристическия сектор и способността ни да преминаваме заедно през кризите. Докато продължаваме заедно да възстановяваме бизнеса, сега е моментът да предприемем действия.\nОще от Ripsy Bandourian\nПовече от една трета от търсенията на нашата платформа са за юни, юли, август и септември и това е знак за силното намерение да пътувате това лято.\nНашите данни показват, че в сравнение с 2019 г. има по-висок процент на резервации за лятото за престои от 7 дни или повече\nГъвкавостта е от съществено значение, като над 90% от резервациите за лятото тази година са направени с гъвкави цени\nПовече от две трети от резервациите сега идват от мобилни устройства, където клиентите са по-активни от всякога


2 месеца преди концерта на Цеца – "Арена Армеец" разпродадена! - Последни Новини от DNES.BG\n2 месеца преди концерта на Цеца – "Арена Армеец" разпродадена!\nСръбската звезда удивена и трогната от интереса към шоуто\n20 яну 2017 10:40, Мария Захариева\n60 дни преди концерта си в София на 17 март Цеца разпродаде всички билети за събитието. Най-голямата зала у нас "Арена Армеец" се оказа тясна за многобройните родни фенове на Примата на Балканите, желаещи да чуят на живо любимите хитове "Trepni", "Autogram", "Kukavica", "Pile", "Beograd" и много други.\nОгромният интерес към концерта успя да впечатли и трогне и самата Цеца. "Благодаря, България! Удивена съм от обичта ви и огромния интерес към концерта ми в София. Радвам се, че всички билети са изкупени и нямам търпение да се видим в Арена Армеец", сподели развълнувано звездата.\nС обръщението си към българските фенове Цеца за пореден път доказа специалното си отношение към родната публика. Звездата вече направи уникален жест като подари на всеки, закупил билет за концерта на 17 март, CD с новия й хитов албум "Autogram", който не се разпространява в търговската мрежа у нас.\nКонцертът на CECA е на 17 март 2017 г. в зала "Арена Армеец". Начало - 20:00 часа. Организатор на събитието е Moko Solution.\nОще по темата: ЦецаАрена Армеецконцертг\nМдааа бртовчед ти ще ти дойде на гости :)\nСофиянци от край време се славят с любовта си към сръбската музика..... като е толова харесвана, защо не отиде да пее в Варна или Бургас например, отговора е щото никой не я знае !\nЦеца Цачева ще да е, ще прави стриптийз в Арената, да втвърди електората след порно-фиаското на президентските избори.\nКаква Адел бе хора, тя ще напълни и националния стадионм, ако дойде и приходите пак няма да стигнат за хонорара и?!\nФЕХ преди 3 години\nЕвала Цеци, браво за подаръците, уважаваш публиката, пак ще те поканят и ще напълниш залата.\nТони Найка, Иконата и Божинката са на първи ред!\nКаква Адела бе? Тук да не е Америка? Ние сме славяни и балканци.\nПоловината билети са купени от Божинов.\nАми нормално! Все пак сме столицата на чалгата.Няма да дойде Адел я....Тя горката едва ли ще събере повече от 1000 души тук. Трагедия.\nА кога ще се проведе кръг от световното по лека атлетика? Където са истинските пари и известност. Тиквата спести 10 метра от дължината на сградата и така я лиши от основното и предназначение. Сега само чалгаджийки да се кълчат там. Ами какъвто вожда, такива и индианците.\nСтанке Лисичково, Неофит Бозвели и прочие целия Провинциал пак ще задръсти София.\nНе съм я чувал


Точки вместо оценки на матурите и изпитите след VII клас | Общество | Новини от България и Света | OFFNews.bg\nТочки вместо оценки на матурите и изпитите след VII клас\nАлександра Маркарян Последна промяна на 15 декември 2011 в 11:44 6223 0\nБрой точки вместо оценка между 2 и 6 ще получават учениците на тестовете от външното оценяване - след IV, VII и матурите след XII клас. С точките те ще бъдат класирани в училищата с прием след VII клас на същия принцип, по който досега ставаше класирането чрез оценки.\nУниверситетите сами ще решават при какъв минимален праг точки от матурите да приемат кандидат-студенти на базата на резултатите им от матурите. Промяната е разписана в проекта на закон за училищното образование, който трябва да замени сегашния Закон за народната просвета. Новостите разясниха зам.-министърът на образованието Милена Дамянова и директор дирекция "Средно образование" в МОМН Евгения Костадинова. Тя ще влезе в сила още за изпитите през 2012 година, ако парламентът приеме законопроекта в предложения вид, уточни Дамянова. Тя аргументира решението на ръководния екип на министерството с думите, че точковото оценяване е много по-презицно и дава реална яснота за постигнатото ниво на знанията и компетентностите на оценявания ученик или зрелостник. От това ще следва и възможност за по-справедливо класиране. Общият брой точки при тестовете - и от матурите, и от изпитите след VII клас, е 100. Формира се от различните компоненти в тестовете.\nСлед VII клас изпитите са два - по български език и литература и по математика. Всеки тест има два компонента - единият е задължителен за всички ученици от випуска и служи като оценка за външното оценяване. Вторият се решава от тези, които ще кандидатстват в друго училище, а оценката за класирането се формира от двата компонента на теста. В конспекта за тестове по математика при изпита след VII клас през 2012 година ще има промени.\nОтпадат три теми: „Квадрат“, „Трапец“ и „Равнобедрен трапец“, съобщи Дамянова. Мотивът е, че до провеждането на тестовете в част от училищата не са успели да вземат този материал, а в останалите не са имали достатъчно време, за да го упражнят.\nДругата основна промяна в изпита по математика за седмокласниците е, че в първия тестови компонент ще има нови 4 въпроса за свободен отговор. Досега всички въпроси бяха „затворени“, т.е. с предварително зададени варианти за отговор, от които ученикът трябва да маркира един като верен. Включването на тези 4 задачи цели както повишаване на нивото на теста, така и по-справедливото оценяване. „Ако ученикът е започнал да решава вярно една задача, но някъде е допуснал грешка и крайният резултат не е верен, досега не се присъждаха точки, защото се в тестовата бланка се вписваше само крайният резултат. Сега оценителите ще могат да дават точки и за тези правилни стъпки на ученика при решаване на задачата“, обясни зам.-министърът. Тъй като решаването на отворени задачи (в които трябва да се изпише подробно целият път на решаване на задачата) отнема повече време, общият брой математически задачи ще бъде сведен от досегашните 25 на 20.\nПри втория модул по математика – за класиране в гимназиите, също има промяна. Там две от задачите ще са във формата, който се дава при международните изследвания PISA, в които и България участва и към момента показва незадоволителни резултати. В този модул ще има още две отворени задачи, които изискват разширен отговор. Досега отворените задачи бяха 5, с промените ще останат 4. При решаването на задачи, тип PISA, може например да бъде дадена една графика и към нея да бъдат поставени няколко задачи – затова и общият брой се намалява на 4, обясни зам.-министър Дамянова. Двата изпита след VII клас и двете задължителни матури (български език и литература и предмет по избор на ученика, например математика, география, история, физика, химия) ще се проведат на едни и същи дати, но в различни часове.\nБългарският ще е на 21 май, а математиката за VII клас и съответно предметът по избор за втората матура – на 23 май 2012 година.\nВ теста за матурата по български също са включени повече въпроси за свободен отговор. Форматът остава стандартният досега – тестова част плюс писане на текст.\nПри географията са отпаднали 5 теми от география на света и е променено съотношението на броя точки при различните компоненти – тестовата част ще носи 70 точки, а не 65, а текстът – 30, а не 35 точки.\nПри външното оценяване след IV клас също ще има повече задачи за свободен отговор. През 2011 година беше една, през 2012 година ще има две или три, каза Дамянова. Една от тях ще е съобразена с формата на международното изследване PIRLS.\nVII клас XII клас гимназии изпити матури Милена Дамянова нов закон образование прием


Тръмп обмисля да предложи Дина Пауъл за постоянен представител на САЩ в ООН - По света и у нас - БНТ Новини\nПрезидентът Доналд Тръмп заяви, че обмисля да номинира бившата си съветничка Дина Пауъл за следващ постоянен представител на САЩ в ООН. Вчера оставка от поста подаде Ники Хейли.\nЗадържани са близки на предполагаемия убиец на Виктория Маринова\nАмериканският президент Доналд Тръмп отхвърли спекулациите, че би предложил дъщеря си Иванка за постоянен представител на САЩ в ООН.\nПред журналисти в Белия дом Тръмп заяви, че подалата оставка от този пост Ники Хейли ще му помогне да избере приемника ѝ. Спекулации, че Иванка Тръмп може да получи поста, се появиха след като Хейли похвали нея и съпруга ѝ Джаред Къшнър при обсъждането на оставката си в Овалния кабинет. Самата Иванка Тръмп отхвърли тази възможност в Туитър.\nАмериканският президент обмисля да номинира бившата си съветничка Дина Пауъл. През първата година от управлението на Тръмп тя беше заместник-съветник за националната сигурност по стратегическите въпроси и изигра важна роля в дипломатическите усилия за Близкия Изток.\nПо-рано тази година Пъуъл се върна в банката "Голдман сакс", където е работила на висок пост повече от десетилетие. Дина Пауъл е била и високопоставен служител в Държавния департамент при управлението на президента Джордж Буш.\n#Ники Хейли #Доналд Тръмп